Miss Universe 1956

Ang **Miss Universe 1956** ay ang ikalimang edisyon ng Miss Universe pageant, na ginanap sa Long Beach Municipal Auditorium sa Long Beach, California, Estados Unidos noong 20 Hulyo 1956.

Pagkatapos ng kompetisyon, kinoronahan ni Hillevi Rombin ng Suwesya si Carol Morris ng Estados Unidos bilang Miss Universe 1956. Ito ang pangalawang tagumpay ng Estados Unidos sa kasaysayan ng kompetisyon. Nagtapos bilang first runner-up si Marina Orschel ng Kanlurang Alemanya, habang nagtapos bilang second runner-up si Ingrid Goude ng Suwesya.

Mga kandidata mula sa tatlumpung mga bansa at teritoryo ang lumahok sa kompetisyong ito. Pinangunahan ni Bob Russell ang kompetisyon sa ikalimang pagkakataon.

## Kasaysayan 
thumb|250x250px|Long Beach Municipal Auditorium, ang lokasyon ng Miss Universe 1956

### Pagpili ng mga kalahok 
Ang mga kalahok mula sa tatlumpung bansa at teritoryo ay napili upang lumahok sa kompetisyon. Dalawang kandidata ang nailuklok upang kumatawan sa kanilang bansa matapos na mapatalsik ang orihinal na nanalo.

#### Mga pagpalit 
Iniluklok ang isa sa mga runner-up ng Miss Iceland 1956 na si Guðlaug Guðmundsdóttir upang kumatawan sa kanyang bansa dahil kasal na si Miss Iceland 1956 Ágústa Guðmundsdóttir. Iniluklok si Isabel Rodriguez upang kumatawan sa bansang Pilipinas sa edisyong ito matapos na umurong si Edith Nakpil, Miss Philippines 1956, dahil sa hindi isiniwalat na dahilan.

#### Mga unang pagsali, pagbalik, at pag-urong sa kompetisyon 
Unang sumali sa edisyong ito ang British Guiana, Lupangyelo, Olanda, at Republikang Dominikano, at bumalik ang Peru at Turkiya. Huling sumali noong 1953 ang Turkiya, at noong 1954 ang Peru. 

Hindi sumali sina Marlene Milnes-Fenton ng Kanlurang Indies at Aura Lila Aguilar ng Nikaragwa, at Kim-mom Dong ng Timog Korea dahil sa hindi isiniwalat na dahilan. Hindi sumali si Sirpa Koivu ng Pinlandiya dahil sa kakulangan sa kalangbahala, at nakuha na ng Miss Suomi ang prangkisa ng Miss Universe mula sa Suomen Neito. Hindi sumali ang mga bansang Ceylon, El Salvador, Honduras, Libano, ar Noruwega sa edisyon ito matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat sanang lalahok si Louisa Charmaine Benson ng Burma sa edisyong ito, ngunit hindi ito nagpatuloy dahil hindi pasok ang kanyang edad sa *age requirement* ng Miss Universe. Dapat din sanang lalahok sina Maureen Kistle ng Australya, Traudl Eichinger ng Austrya, Anne Rye Nielsen ng Dinamarka, Olan Peltier ng Hawaii, Miriam Edna Golden ng Kapuluang Birhen ng Estados Unidos at Tania Velia ng Yugoslavia, ngunit hindi sila nagpatuloy dahil sa hindi isiniwalat na dahilan.

## Mga resulta 
thumb|250x250px|Mga bansa at teritoryong sumali sa Miss Universe 1956 at ang kanilang mga pagkakalagay.

### Mga pagkakalagay 
### Mga espesyal na parangal 
## Kompetisyon 
### Pormat ng kompetisyon 
Tulad noong 1955, labinlimang mga *semi-finalist* lang ang napili at ibinunyag sa paunang kompetisyon na binubuo ng *swimsuit competition* at *evening gown competition*. Ang labinlimang mga *semi-finalist* ay magbibigay ng isang maikling talumpati gamit ang kanilang sariling wika. Pagkatapos nito, lumahok sa *swimsuit competition* at *evening gown competition* ang mga *semi-finalist,* at kalaunan ay napili ang limang pinalista*.*

* Claude Berr – Miyembro ng komite ng Miss Europe''

## Mga tala 
## Mga sanggunian 
## Panlabas na kawing 
*